‘એક કા તીન’ હેઠળ ૬૦૦ કરોડનું કૌભાંડ આચરવાના કેસમાં શહેર ક્રાઇમ બ્રાંચે અભય ગાંધી, તેના ભાઈ પારસ ગાંધી સહિત અન્ય સામે કોર્ટમાં ચાર્જશીટ મૂકી હતી. આ કેસમાં કોર્ટે આરોપીઓ સામે ચાર્જ ફ્રેમ કરીને સાક્ષીઓની જુબાની તથા ઊલટતપાસ શરૂ કરી હતી. દરમિયાન આ કેસમાં એજન્ટો સહિતનાની તપાસ નહીં થતાં સીઆરપીસીની કલમ ૧૭૩(૩) મુજબ વધુ તપાસ કરવા તા. ૩ ડિસેમ્બર, ૨૦૧૩ના રોજ અરજી થઈ હતી, જેમાં ૨૪ માર્ચ, ૨૦૧૪ના રોજ કોર્ટે ૧૫ દિવસમાં તપાસ કરીને તેનો અહેવાલ રજૂ કરવા હુકમ કર્યો હતો, પરંતુ ક્રાઇમ બ્રાંચે તપાસનો અહેવાલ રજૂ નહીં કરતાં કોર્ટ ખફા થઈ હતી અને તાકીદે જવાબદાર અધિકારીને રિપોર્ટ રજૂ કરવા નિર્દેશ આપ્યા હતા.